
[bookmark: _Toc523305294][bookmark: _Toc170899198]Introduktion	
Logbog i medicinhåndtering for sygeplejestuderende i Region Hovedstaden er et studie- og dokumentationsredskab, der har til hensigt at understøtte din læring inden for medicinhåndtering i den kliniske og teoretiske undervisning gennem hele uddannelsen. 

I dette dokument anvendes begrebet medicinhåndtering synonymt med lægemiddelhåndtering i henhold til Sundhedsdatastyrelsens Begrebsbase (Sundhedsdatastyrelsen, 2019).

Logbog i medicinhåndtering er udviklet, fordi medicineringsfejl udgør en stor risiko for patientsikkerheden. Medicineringsfejl kan defineres på flere måder. Den europæiske definition er: "En medicineringsfejl er et ikke intenderet svigt i processen for lægemiddelbehandling som medfører, eller har potentialet til at medføre skade på patienten" (pro.medicin, 2023). 

Hvert år sker der mange utilsigtede hændelser og nærhændelser i relation til medicinhåndtering.  I 2023 blev der rapporteret ca. 400.000 utilsigtede hændelser til Dansk Patientsikkerhedsdatabase, DPSD (Styrelsen for Patientsikkerhed, 2024). De mest almindelige rapporterede medicineringsfejl er overdosering, manglende medicinindgift, underdosering og dermed evt. behandlingssvigt, samt navneforveksling mellem patienter og lægemidler (pro.medicin, 2023). Der er særligt syv risikosituationslægemidler (antidiabetika, antikoagulantia, digoxin, gentamicin, kalium, lavdosis methotrexat og opioider), der giver anledning til utilsigtede hændelser og derfor kræver en særlig opmærksomhed (Styrelsen for Patientsikkerhed, u.å). Derfor skal du som studerende have fokus på udvikling af kompetencer inden for medicinhåndtering.

[bookmark: _Toc170899199]Medicinhåndtering 
Du skal med stigende ansvar og kompetence samt under vejledning uddannes til at kunne varetage medicinhåndtering inden for sygeplejerskens funktionsområde.

Medicinhåndtering omhandler alle procedurer vedrørende medicin, efter at apoteket har udleveret medicinen, herunder dispensering, administration og opbevaring af lægemidler (Sundheds- og Ældreministeriet, 2015)

Medicinhåndtering opdeles i medicineringsprocessens fire trin. I nedenstående illustration kan du se eksempler på handlinger inden for de enkelte trin (Olsen og Hallin, 2019, Sundheds- og Ældreministeriet, 2015).

Samarbejdet med patient/borger, læge og andre sundhedspersoner er centralt i hele medicineringsprocessen og tager udgangspunkt i patientens/borgerens viden, behov og præferencer i forhold til medicineringsprocessen [ViBIS, 2019]. 

Utilsigtede hændelser kan forekomme flere steder inden for medicineringsprocessens fire trin. For at undgå utilsigtede hændelser kan du anvende disse 9 huskeregler og dermed bidrage til at øge patientsikkerheden ved medicinhåndtering (Elliott og Liu, 2011): 


[bookmark: _Toc170899200][bookmark: _Toc523305295]Juridiske retningslinjer
Det kliniske undervisningssteds ansvar
Opgaver vedrørende medicinhåndtering delegeres til dig af den kliniske vejleder/sygeplejerske, og du udfører medicinhåndtering og væsketerapi på den kliniske vejleders/sygeplejerskes ansvar (Sundheds- og Ældreministeriet, 2009)
Ledelsen på det kliniske undervisningssted har ansvar for, at der forefindes de fornødne vejledninger og instrukser for medicinhåndtering (Sundheds- og Ældreministeriet, 2009) 
Det påhviler den kliniske vejleder/sygeplejerske at sikre, at du har den fornødne viden og de nødvendigheder færdigheder for at kunne udføre medicinhåndtering korrekt (Sundheds- og Ældreministeriet, 2009) 
Det kliniske undervisningssted skal tilrettelægge læringsaktiviteter, så du opnår kompetence til at varetage medicinhåndtering i overensstemmelse med sygeplejerskens normale arbejdsområde på det pågældende kliniske undervisningssted

Dit ansvar som sygeplejestuderende
Når du udfører en delegeret opgave i forbindelse med medicinhåndtering, har du selv et ansvar i henhold til Straffeloven (Justitsministeriet, 2024)
Medicinhåndtering kræver, at du arbejder omhyggeligt og samvittighedsfuldt jævnfør Autorisationsloven (Indenrigs- og Sundhedsministeriet, 2024a). Det indbefatter, at du har den fornødne viden og de nødvendige færdigheder for at kunne udføre medicinhåndtering
Du har både ret og pligt til at afvise at påtage dig opgaver i forbindelse med medicinhåndtering, som du ikke skønner dig kompetent til at udføre (Sundheds- og Ældreministeriet, 2009)
Du må dispensere og administrere lægemiddelformer, når du har opnået viden og er i stand til at dispensere og administrere de enkelte lægemiddelformer. Du må som sygeplejestuderende ikke foretage tvangsmedicinering. 
Som studerende skal du have kendskab til og følge det lovmæssige grundlag for medicinhåndtering og dokumentation, der omfatter følgende bekendtgørelser, vejledninger og retningslinjer: 
· Indenrigs- og Sundhedsministeriet, 2024. Bekendtgørelse af lov om autorisation af sundhedspersoner og om sundhedsfaglig virksomhed. LBK nr 895 af 26/06/2024
· Sundheds- og Ældreministeriet, 2009. Vejledning om autoriserede sundhedspersoners benyttelse af medhjælp (delegation af forbeholdt sundhedsfaglig virksomhed). VEJ nr 115 af 11/12/2009
· Sundheds- og Ældreministeriet, 2015. Vejledning om ordination og håndtering af lægemidler (Lægemiddelhåndterings vejledningen). VEJ nr 9079 af 12/02/2015
· Sundheds- og Ældreministeriet, 2013. Vejledning om identifikation af patienter og anden sikring mod forvekslinger i sundhedsvæsenet. VEJ nr 9808 af 13/12/2013
· Indenrigs- og Sundhedsministeriet, 2024. Bekendtgørelse om autoriserede sundhedspersoners patientjournaler (journalføring, opbevaring, videregivelse og overdragelse m.v.). BEK nr 713 af 12/06/2024
· Sundheds- og Ældreministeriet, 2022. Bekendtgørelse af lov om anvendelse af tvang i psykiatrien (Psykiatriloven).  LBK nr. 185 af 01/02/2022
· Regionale og lokale vejledninger for medicinhåndbog
· Vejledning om sygeplejerskers forbeholdte virksomhedsområde. Retsinformation VEJ nr 9001 af 20/12/2024


[bookmark: _Toc170899201]Adgang til medicin/medicinrum
Du har adgang til medicin/medicinrum i henhold til det kliniske undervisningssteds lokale regler for personale under uddannelse.

[bookmark: _Toc170899202]Quiz - Farmakologitesten  
På Kursusportalen Region Hovedstaden kan du finde en quiz, som indeholder spørgsmål inden for lægemiddelregning og almen farmakologi. Den består af to dele, hvor del 1 er rettet mod 2. - 4. semester, mens del 2 er rettet mod 5. - 7. semester. 
Farmakologitesten er et tilbud, som du kan anvende til at vedligeholde viden og færdigheder inden for lægemiddelregning og almen farmakologi. 

Du finder kurset i kursusportalen RegionH – log ind med Nem ID og søg: Farmakologitesten for studerende i Region Hovedstaden

Nyttige links om medicinhåndtering
Du kan med fordel orientere dig på følgende hjemmesider:
Medicin.dk professionel - https://pro.medicin.dk/
· Søg viden i de generelle emner og se læringsfilm om, hvordan medicin håndteres i praksis.
 Styrelsen for Patientsikkerhed - https://stps.dk/sundhedsfaglig/viola-viden-og-laering
· Søg viden om patientsikkerhed, risikosituationslægemidler, utilsigtede hændelser, Risikoområder
 Interaktionsdatabasen - https://www.interaktionsdatabasen.dk/
· Søg viden om interaktioner mellem specifikke lægemidler og få viden om, hvordan evt. interaktioner skal håndteres.
 Sundhedsstyrelsen - https://www.sst.dk/vidensbase/ansvarlig-medicinering

· Søg viden om bl.a. seponeringsliste, Den ældre medicinske patient, Antibiotikaresistens mv. 
[bookmark: _Toc170899203]Opbygning og anvendelse af Logbog i medicinhåndtering 
Logbog i medicinhåndtering er opdelt i 2 dele, jævnfør Studieordningen 2019 (Københavns Professionshøjskole, Bornholms sundheds- og sygeplejeskole og UC Diakonissestiftelsen, 2019):
1. del retter sig mod 2.-4. semester. 1. del skal være opfyldt og dokumenteret som er et forudsætningskrav for at kunne gå til 4. semesters prøve 
2. del retter sig mod 5.-7. semester. 2. del skal være opfyldt og dokumenteret som er et forudsætningskrav for at kunne gå til 7. semesters prøve 

For hvert semester er beskrevet:
Hvad du introduceres til og oplæres i på dit kliniske undervisningssted 
Hvad du skal arbejde med under vejledning af klinisk vejleder/underviser
Hvilken undervisning du kan deltage i fx på Enhed for klinisk træning 
Hvilke aktiviteter der er under dit klinikforløbet fx dokumentationsark, refleksionssamtaler og medicinaktiviteter

Dokumentationsark 
Refleksion over og udfyldelse af dokumentationsark i medicinhåndtering er en stor del af Logbog i medicinhåndtering. For hvert semester er udformet et dokumentationsark, der indgår som en del af semestrets læringsaktiviteter og/eller forudsætningskrav. Dokumentationsarket har fokus på patient-/borgerforløb i relation til medicinhåndtering og er tilpasset det enkelte semester. I dokumentationsarkene skal der bl.a. redegøres for flere af de præparater, som den aktuelle patient/borger får. Med præparater forstås alle former for medicin, herunder også i.v.-medicinering og væsketerapi. 

Ved første studiesamtale aftaler du med den kliniske underviser/vejleder, hvordan og hvornår du arbejder med dokumentationsark for det enkelte semester. Efter studiesamtalen skriver du aftalerne ind i Samarbejdsaftalen i Logbog for læring i klinisk uddannelse. 

Du arbejder med dokumentationsarket ved at:  
Udvælge i samarbejde med den kliniske underviser/vejleder et eller flere patient-/borgerforløb og arbejde med de dele af medicinhåndtering, som er beskrevet i dokumentationsarket for hvert semester
Udfylde dokumentationsarket
Uploade dokumentationsarket i Praktikportalen
Deltage i en refleksionssamtale med den kliniske underviser/vejleder, der tager udgangspunkt i dokumentationsarket, hvor fokus er mundtlig refleksion over medicinhåndteringen 
Du reflekterer individuelt eller i gruppe sammen med din kliniske underviser/vejleder. Derefter skriver du de væsentlige pointer fra refleksionen i dokumentationsarket 

Hvis du har merit for en klinisk undervisningsperiode, skal du ikke arbejde med dokumentationsark for det semester, du har merit for.

På 4. semester skal du i den klinisk undervisning uploade dine dokumentationsark fra de foregående kliniske perioder i en samlet pdf-fil i Praktikportalen inden du går til eksamen. Ligeledes på 7. semester. Her skal du bare uploade dokumentationsark for 5. og 6. semester. 
Hvis et dokumentationsark fra tidligere semestre ikke er udarbejdet, skal de laves. Der gives hverken vejledning eller feedback på dokumentationsark, der skulle have været lavet tidligere i uddannelsesforløbet.


Medicinaktivitet
På 4.- og 6. semester skal du udføre under vejledning af og i samarbejde med din kliniske vejleder/underviser en medicinaktivitet. Medicinaktiviteten er beskrevet under de to nævnte semestre og indgår som en del af forudsætningskravene for at gå til klinisk intern prøve på 4.- og 7. semester.

[bookmark: _Toc170899204]1. del

[bookmark: _Toc170899205]2. semester –Tema: Klinisk beslutningstagen i stabile og komplekse pleje- og behandlingsforløb

På 2. semester anvender du viden om almen farmakologi og medicinhåndtering i relation til det enkelte patient-/borgerforløb og inddrager din viden i argumentation for sygeplejeinterventioner med udgangspunkt i semestrets indhold jf. semesterbeskrivelsen.

Du introduceres til og oplæres i det kliniske undervisningssteds medicinhåndtering herunder:
· Lovgivning og retningslinjer
· Patientsikkerhed, arbejdsmiljø og hygiejne 
· De på det kliniske uddannelsessted hyppigt anvendte præparater
· Dispensering og administration af lægemidler

Klinikkens læringsfokus og refleksionsemner
På dette semester arbejder du med og reflekterer over følgende under vejledning af den kliniske underviser/vejleder:
Identifikation af patient/borger
Søgning af information om præparaters indikation, virkning, bivirkninger og interaktioner
Viden om udvalgte præparaters farmakokinetik og -dynamik
Dispensering og administration af forskellige former for medicin til den udvalgte patient/borger 
Dokumentation af medicinhåndtering i det elektroniske dokumentations- og registreringssystem 
Inddrage og samarbejde med patienten/borgeren omkring medicinhåndtering
Kendskab til indberetningen af utilsigtede hændelser ved medicineringsfejl
Viden om begrebet cave 
Inddragelse af patienten/borgerens perspektiv i medicinhåndtering

Enhed for Klinisk Træning: Træningsdag i medicinhåndtering
På 2. semester deltager du i en træningsdag på Enhed for Klinisk Træning (EKT), hvor du i et autentisk miljø træner og øver medicinhåndtering og injektionsteknik. Du træner både i borgerens eget hjem og i et hospitalsmiljø. Der arbejdes med dokumentation i Sundhedsplatformen og kommunale dokumentationssystemer. Du aftaler deltagelse i dagen med din vejleder på dit kliniksted, og du kan finde mere information her: Enhed klinisk træning 2. semester

Dokumentationsark
Dokumentationsark på 2. semester indgår i 1. del af Logbog i medicinhåndtering. Arbejdet med dokumentationsark er et forudsætningskrav for at gå til prøve på 4. semester. På 2. semester skal du arbejde med 1 dokumentationsark.  
Du udvælger i samarbejde med den kliniske underviser/vejleder et patient-/borgerforløb, hvor du under vejledning dispenserer og administrerer medicin.

[bookmark: _Hlk219101590]Du reflekterer individuelt eller i gruppe sammen med din kliniske underviser/vejleder. Derefter skriver du dine refleksioner i dokumentationsarket og beskriver, hvordan du kan bruge dem fremadrettet.

I dokumentationsarket for 2. semester finder du flere oplysninger om indholdet. 


Dokumentationsark – 2. semester
Tema: Klinisk beslutningstagen i stabile og komplekse pleje- og behandlingsforløb

	Navn                                                                Studienummer                                                     Dato

	Med udgangspunkt i et patient-/borgerforløb analyserer og reflekterer du over medicinhåndtering. Det danner grundlag for refleksionssamtalen med din kliniske underviser/vejleder. 
Det skriftlige omfang er max 4800 tegn inkl. mellemrum. 
Du skal udarbejde og uploade 1 dokumentationsark på 2. semester. Hvert dokumentationsark tager udgangspunkt i forskellige patient-/borgerforløb.

	Beskrivelse af en patient-/borger-
situation
Kort præsentation af patient/borger og det aktuelle sygdomsforløb med inddragelse af patientens/borgerens perspektiv.
Du tager udgangspunkt i relevante dele af Sundhedsstyrelsens 12 sygeplejefaglige problemområder.  

	

	Patient/borgers aktuelle medicin
Under vejledning dispenserer og administrer du medicin samt observerer patient/borger i relation til medicinhåndtering. 

Ud fra patientens/borgerens samlede medicin udvælger og redegør du for 1-2 præparater. 
Med afsæt i patientens/borgerens aktuelle situation analyserer du præparaternes indikation, virkning, bivirkning og evt. cave.

	







	Refleksion over medicinhåndtering i det udvalgte patient-/borgerforløb
Du reflekterer over klinisk beslutningstagen i relation til medicinhåndtering. Udvælg de punkter der er relevant i patient-/borgerforløbet:
Administration af lægemidler
Dokumentation
Patientens / borgerens perspektiv
Utilsigtede hændelser
Cave
	



	Litteratur 
Hvilken litteratur har du anvendt?  Herunder kliniske retningslinjer, vejledninger, instrukser, politikker og faglige artikler

	

	Mundtlig refleksion med vejleder
Skriv væsentlige pointer ned fra refleksionen
Hvad har du lært i arbejdet med denne patient/borger og hvordan kan du bruge det fremadrettet?

	

	[bookmark: _Hlk75419999]Dette dokumentationsark indgår i 1. del af Logbog i medicinhåndtering og er en del af forudsætningskravet på 4. semester. Dokumentationsark lægges i praktikportalen.


[bookmark: _Toc170899206]


3. semester – Tema: Situationsbestemt kommunikation i samspil med patient og borger, pårørende og fagprofessionelle i og på tværs af sektorer

På 3. semester anvender du viden om farmakologi og medicinhåndtering, samt reflekterer over og varetager medicinhåndtering under vejledning med udgangspunkt i semestrets indhold, jf. semesterbeskrivelsen.

Du introduceres til og oplæres i det kliniske undervisningssteds medicinhåndtering herunder:
Lovgivning og retningslinjer, herunder rammedelegation
Patientsikkerhed, arbejdsmiljø og hygiejne 
De på det kliniske uddannelsessted hyppigt anvendte præparater
Dispensering og administration af lægemidler herunder s.c. og/eller i.m.
Klinikkens læringsfokus og refleksionsemner
På dette semester arbejder du med viden og refleksioner fra tidligere semestre og supplerer med følgende stadig under vejledning af den kliniske underviser/vejleder:
Kendskab til og anvendelse af vejledninger og blandeprocedurer ved s.c. og/eller i.m.-medicinering
Information, vejledning, undervisning og situationsbestemt kommunikation med patienter/borgere i relation til medicinske præparater
Handlemuligheder ved ordinationer, der overstiger anbefalet dosis, ved cave eller kontraindikationer 
Etiske og juridiske overvejelser i forbindelse med tvang-/magtanvendelse i medicinhåndtering

Dokumentationsark
Dokumentationsarket på 3. semester indgår i 1. del af Logbog i medicinhåndtering. Arbejdet med dokumentationsarket er en forudsætning for at gå til prøve på 4. semester. På 3. semester skal du arbejde med 1-2 dokumentationsark. Arbejder du med 2 dokumentationsark, skal det være ud fra 2 forskellige patient-/borgerforløb. Du bør planlægge dit arbejde med dokumentationsarkene således at du kan få reflekteret over 1. dokumentationsark før du afleverer evt. 2. dokumentationsark.

Du udvælger i samarbejde med den kliniske underviser/vejleder et patient-/borgerforløb, hvor du under vejledning dispenserer og administrerer medicin samt observerer patient/borger

I dokumentationsarket for 3. semester finder du flere oplysninger om indholdet. 
















Dokumentationsark – 3. semester
Tema: Situationsbestemt kommunikation i samspil med patient og borger, pårørende og fagprofessionelle i og på tværs af sektorer
	Navn                                                                Studienummer                                                     Dato

	Med udgangspunkt i et patient-/borgerforløb analyserer og reflekterer du over medicinhåndtering. Det danner grundlag for refleksionssamtalen med din kliniske underviser/vejleder. 
Det skriftlige omfang er max 4800 tegn inkl. mellemrum. Du skal udarbejde og uploade 1-2 dokumentationsark på 3. semester. Hvert dokumentationsark tager udgangspunkt i forskellige patient-/borgerforløb.

	Beskrivelse af en patient-/borger-
situation
Kort præsentation af patient/borger og det aktuelle sygdomsforløb med inddragelse af patientens/borgerens perspektiv på egen livssituation
	




	Patient/borgers aktuelle medicin
Ud fra patientens/borgerens samlede medicin, udvælger og redegør du for to præparater indenfor psykofarmaka.
I samarbejde med klinikstedet planlægger du en samtale med patienten/borgeren ud fra følgende spørgsmål:
· Hvilken medicin tager du?
· Hvordan er dine oplevelser med at tage denne medicin?
· Hvad tænker du, du skal være opmærksom på, når du tager denne medicin?
· Har du brug for hjælpe til at tage denne medicin – hvis ja, hvordan?
Hvis muligt dispenserer og administrerer du medicin hos patienten/borgeren, samt observerer virkninger og bivirkninger. 
	




	Refleksion over medicinhåndteringen i det udvalgte patient-/borgerforløb
Du reflekterer over klinisk beslutningstagen i relation til medicinhåndtering. Udvælg de punkter der er relevant i patient-/borgerforløbet:
Situationsbestemt kommunikation 
Sundhedsudfordringer og sygdomssammenhænge 
Vurderings-/observationsskemaer
Tværprofessionelt og/eller tværsektorielt samarbejde
Juridiske og etiske dilemmaer
	





	Litteratur
Hvilken litteratur har du anvendt?  Herunder kliniske retningslinjer, vejledninger, instrukser, politikker og faglige artikler
	

	Mundtlig refleksion med vejleder
Skriv væsentlige pointer ned fra refleksionen
Hvad har du lært i arbejdet med denne patient/borger og hvordan kan du bruge det fremadrettet?

	

	Dette dokumentationsark indgår i 1. del af Logbog i medicinhåndtering og er en del af forudsætningskravet på 4. semester. Dokumentationsark lægges i praktikportalen.


[bookmark: _Toc170899207]

4.semester – Tema: Klinisk lederskab af patient- og borgerforløb 

På 4. semester reflekterer du over klinisk lederskab med udgangspunkt i semestrets indhold, jf. semesterbeskrivelsen.
Du introduceres til og oplæres i det kliniske undervisningssteds medicinhåndtering herunder:
Lovgivning og retningslinjer, herunder rammedelegation
Patientsikkerhed, arbejdsmiljø og hygiejne 
De på det kliniske uddannelsessted hyppigt anvendte præparater
Dispensering og administration af lægemidler, herunder s.c. og/eller i.m.
Intravenøs administration og basal væsketerapi, hvis det er inden for sygeplejerskens normale arbejdsområde på det pågældende kliniske undervisningssted.
Klinikkens læringsfokus og refleksionsemner
På dette semester arbejder du med viden og refleksioner fra tidligere semestre og supplerer med følgende stadig under vejledning af den kliniske underviser/vejleder:
Medvirke til at vurdere behovet for p.n. medicin
Sundhedspædagogiske overvejelser i forhold til ulighed i sundhed for patienten/borgeren
Reflekter over patienten/borgerens adherence, compliance og non-compliance
Igennem samtaler med patient / borger opnås indblik i patientens/borgerens viden om og perspektiv på deres medicinske behandling 

Forudsætningskrav
Ved afslutning af 4. semester skal du have opfyldt og dokumenteret 1. del af Logbog i medicinhåndtering for at kunne gå til prøve på 4. semester.

Godkendelse af forudsætningskravet på 4. semester omfatter:
Godkendte dokumentationsark for 2. semester, som uploades på Praktikportalen forud for første studiesamtale
Godkendte dokumentationsark for 3. semester, som uploades på Praktikportalen forud for første studiesamtale
Godkendt dokumentationsark for 4. semester
Godkendt praktisk gennemførelse af: Medicinaktivitet med fokus på klinisk lederskab og klinisk beslutningstagen

Enhed for Klinisk Træning: Intravenøs administration og PVK-anlæggelse
På 4. semester deltager du i en træningsdag på Enhed for Klinisk Træning (EKT), hvor du i et autentisk miljø træner og øver klinisk beslutningstagen og klinisk lederskab. 
Du vil på denne dag bl.a. træne medicindispensering og -administration af i.v.-medicin, inkl. PVK-anlæggelse, til den indlagte patient. Der arbejdes i Sundhedsplatformen. Du aftaler deltagelse på dagen med din vejleder på dit kliniksted, og du kan finde mere information her: Enhed for Klinisk Træning 4. semester

Dokumentationsark 
På 4. semester skal du arbejde med ét dokumentationsark ud fra et patient-/borgerforløb. Du udvælger i samarbejde med den kliniske underviser/vejleder en patient/borger, hvor du dispenserer og administrerer medicin samt observerer patient/borger.
Du reflekterer individuelt eller i gruppe sammen med din kliniske underviser/vejleder. Derefter skriver du dine refleksioner i dokumentationsarket og beskriver, hvordan du kan bruge dem fremadrettet.

I dokumentationsarket for 4. semester finder du flere oplysninger om indholdet. 

Medicinaktivitet
- med fokus på klinisk lederskab og klinisk beslutningstagen.

Du skal i løbet af 4. semester mindst 1 gang varetage klinisk lederskab og klinisk beslutningstagen ved gennemførelse af en konkret medicinhåndteringssituation. 
Du udvælger i samarbejde med den kliniske underviser/vejleder en patient/borger med kompleks medicinhåndtering. 

Du skal med den kliniske underviser/vejleder som observatør/vejleder, 
selvstændigt udføre:
Identifikation af patient/borger
Indsamling af viden om præparaterne enkeltvist og den samlede medicinliste
Dispensering og administration af medicin
Dokumentation
Inddrage og samarbejde med patienten/borgeren med særlig fokus på ulighed i sundhed
Særlig opmærksomhed på og ageren på medicinfejl, cave, kontraindikationer og fejl i ordinationer medicinhåndtering efter gældende lovgivning, retningslinjer og vejledninger.

Medicinhåndteringsaktiviteten afsluttes samme dag med en faglig drøftelse (refleksion/feedback) mellem dig og den kliniske underviser/vejleder i umiddelbar forlængelse af medicinhåndteringen, hvor du kommer ind på: 
Farmakologi ift. egne patienters/borgeres fysiologi/patofysiologi
Medicinske præparaters virkninger, bivirkninger, interaktioner og kontraindikationer 
Relevante juridiske retningslinjer 
Eget ansvarsområde som sygeplejestuderende 
Refleksioner over: 
· inddragelsen og samarbejdet med patient/borger 
· samarbejde med tværprofessionelle samarbejdspartnere
· pædagogiske og kommunikative overvejelser 
· evt. utilsigtede hændelser
Refleksioner over ordinationer der overstiger anbefalet dosis, cave eller kontraindikationer samt handlemuligheder

 
Du får feedback af den kliniske underviser/vejleder. 
 




Dokumentationsark – 4. semester
Tema: Klinisk lederskab af patient- og borgerforløb 

	Navn                                                                Studienummer                                                     Dato

	Med udgangspunkt i et patient-/borgerforløb analyserer og reflekterer du skriftligt over medicinhåndtering.  Det danner grundlag for refleksionssamtalen med din kliniske underviser/vejleder. 
Det skriftlige omfang er max 4800 tegn inkl. mellemrum. Du udarbejder og uploader ét dokumentationsark på 4. semester. 

	Beskrivelse af en patient-/borger-
situation
Kort præsentation af patient/borger og det aktuelle sygdomsforløb med inddragelse af patientens/borgerens perspektiv. 
	


	Patient/borgers aktuelle medicin
Du dispenserer og administrerer medicin hos en patient/borger, samt observerer patient/borger i relation til medicinhåndtering. 

Ud fra patientens/borgerens samlede medicinliste (vedlæg evt. i bilag) argumenterer du for udvælgelsen af 1-2 præparater. 

Du analyserer de udvalgte præparater ift. indikation, virkning, bivirkning, interaktioner og evt. kontraindikationer og cave set i sammenhæng med patientens/borgerens samlede medicin og aktuelle situation.
	




	Refleksion over medicinhåndtering i det udvalgte patient-/borgerforløb
Du reflekterer over klinisk beslutningstagen og klinisk lederskab i relation til medicinhåndtering. Udvælg de punkter der er relevant i patient-/borgerforløbet:
Sundhedspædagogiske overvejelser
Patientens / borgerens adherence, compliance eller non-compliance
Patient/borgers udsagn om egen medicin
Ulighed i sundhed
	





	Litteratur
Hvilken litteratur har du anvendt?  Herunder kliniske retningslinjer, vejledninger, instrukser, politikker og faglige artikler
	

	Mundtlig refleksion med vejleder
Skriv væsentlige pointer ned fra refleksionen
Hvad har du lært i arbejdet med denne patient/borger og hvordan kan du bruge det fremadrettet?
	

	Dette dokumentationsark indgår i 1. del af Logbog i medicinhåndtering og er en del af forudsætningskravet på 4. semester. Dokumentationsark lægges i praktikportalen.


[bookmark: _Toc170899208]2. del




5.-7. semester


[bookmark: _Toc170899209]5. semester – Tema: Sygepleje i akutte og kritiske pleje- og behandlingsforløb i samspil med patienter, borgere og pårørende

På 5. semester tager du medansvar for og mestrer medicinhåndtering, og inden for en rammedelegation håndterer du ordination af medicin med udgangspunkt i semestrets indhold, jf. semesterbeskrivelsen.
 
Du introduceres til og oplæres i det kliniske undervisningssteds medicineringsprocesser herunder:
Lovgivning og retningslinjer, herunder rammedelegation
Patientsikkerhed, arbejdsmiljø og hygiejne 
De på det kliniske uddannelsessted hyppigt anvendte præparater
Dispensering og administration af lægemidler, herunder s.c., i.m. og i.v.
Intravenøs administration og basal væsketerapi, hvis det er inden for sygeplejerskens normale arbejdsområde på det pågældende kliniske undervisningssted.
Risikosituationslægemidler
Lægemiddelregning og medicinhåndtering som f.eks. op- og nedtrapning af dosis, p.n. medicin, infusionshastigheder, fortyndinger, dosering efter vægt og/eller legemsoverflade

Klinikkens læringsfokus og refleksionsemner
På dette semester arbejder du med viden og refleksioner fra tidligere semestre og supplerer med følgende stadig under vejledning af den kliniske underviser/vejleder:
Kendskab til og anvendelse af vejledninger og blandeprocedurer ved iv.-medicinering
Forholde dig kritisk til den samlede medicinering og den akutte eller potentielt akutte og kritiske situation
Reagere ved evt. anafylaksi og vise kendskab til proceduren
Viden om og anvendelse af lægemiddelregning
Viden om akut- og palliativmedicin i relation til behandlingsniveau
Viden om og anvendelse af klinikstedets rammedelegationer
Inddrage og samarbejde med patienten/borgeren og eventuelle pårørende omkring medicinadministration
Handle etisk forsvarligt under hensyntagen til den enkelte patient/borger 


Dokumentationsark
Dokumentationsarket på 5. semester indgår i 2. del af Logbog i medicinhåndtering. Arbejdet med dokumentationsark er et forudsætningskrav for at gå til prøve på 7. semester. På 5. semester skal du arbejde med 1 dokumentationsark: 
Du udvælger i samarbejde med den kliniske underviser/vejleder et patient-/borgerforløb, hvor du dispenserer og administrer medicin samt observerer patient/borger

Du reflekterer individuelt eller i gruppe sammen med din kliniske underviser/vejleder. Derefter skriver du dine refleksioner i dokumentationsarket og beskriver, hvordan du kan bruge dem fremadrettet.

I dokumentationsarket for 5. semester finder du flere oplysninger om indholdet. 






Dokumentationsark – 5. semester
Tema: Sygepleje i akutte og kritiske pleje- og behandlingsforløb i samspil med patienter, borgere og pårørende

	Navn                                                                Studienummer                                                     Dato

	Med udgangspunkt i et patient-/borgerforløb analyserer og reflekterer du over medicinhåndtering.  Det danner grundlag for refleksionssamtalen med din kliniske underviser/vejleder. 
Det skriftlige omfang er max 4800 tegn inkl. mellemrum. 
Du skal udarbejde og uploade 1 dokumentationsark på 5. semester.

	Beskrivelse af en patient-/borger-
situation med fokus på akut og potentielt akut og kritisk sygdom
Kort præsentation af patient/borger og det aktuelle sygdomsforløb med inddragelse af patientens/borgerens perspektiv.
	




	Patient/borgers aktuelle medicin
Du dispenserer og administrerer medicin hos en patient/borger, samt observerer patient/borger i relation til medicinhåndtering. 

Ud fra patientens/borgerens samlede medicinliste (vedlæg som bilag) argumenterer du for udvælgelsen af de præparater, der relaterer sig til akut og potentiel akut og kritisk sygdom. 
Du analyserer de udvalgte præparaters indikation, virkning, bivirkning og evt. kontraindikationer og cave set i sammenhæng med patientens/borgerens samlede medicin og aktuelle situation.

	










	Refleksion over medicinhåndtering i det udvalgte patient-/borgerforløb
Du reflekterer over klinisk beslutningstagen og klinisk lederskab i relation til medicinhåndtering. Udvælg de punkter der er relevant i patient-/borgerforløbet:
Akut- og/eller palliativ medicin i relation til behandlingsniveau 
Anafylaksi
Rammedelegering 
Etik
Pårørende
Lægemiddelregning
	





	Litteratur
Hvilken litteratur har du anvendt?  Herunder kliniske retningslinjer, vejledninger, instrukser, politikker og faglige artikler
	

	Mundtlig refleksion med vejleder
Skriv væsentlige pointer ned fra refleksionen
Hvad har du lært i arbejdet med denne patient/borger og hvordan kan du bruge det fremadrettet?
	

	Dette dokumentationark indgår i 2. del af Logbog i medicinhåndtering og er en del af forudsætningskravet på 7. semester. Dokumentationsark lægges i praktikportalen.

6. semester – Tema: Selvstændig sygeplejepraksis
På 6. semester er fokus rettet mod selvstændig sygeplejepraksis. I arbejdet med logbog i medicinhåndtering arbejder du særligt med følgende kompetencemål for læringsudbytte:
Kritisk vurdere og udøve medicinhåndtering, samt inden for en rammedelegering og altid sammen med en sygeplejerske, ordinerer medicin i stabile, akutte og komplekse pleje- og behandlingsforløb.

Du introduceres til og oplæres i det kliniske undervisningssteds medicineringsprocesser herunder:
Lovgivning og retningslinjer, herunder rammedelegation
Patientsikkerhed, arbejdsmiljø og hygiejne 
De på det kliniske uddannelsessted hyppigt anvendte præparater
Dispensering og administration af lægemidler, herunder s.c., i.m. og i.v.
Intravenøs administration og basal væsketerapi, hvis det indgår i sygeplejerskens normale arbejdsområde på det pågældende kliniske undervisningssted
Risikosituationslægemidler
Lægemiddelregning og medicinhåndtering som f.eks. op- og nedtrapning af dosis, p.n. medicin, infusionshastigheder, fortyndinger, dosering efter vægt og/eller legemsoverflade
Inddragelse af patientens perspektiv i medicinhåndtering

Klinikkens læringsfokus og refleksionsemner
På dette semester arbejder du med viden og refleksioner fra tidligere semestre og supplerer med følgende stadig under vejledning af den kliniske underviser/vejleder:
Viden om selvstændig ageren indenfor egen faggruppes og tværprofessionelle samarbejdspartneres kompetencer
Kendskab til retningslinjer for at bestille, modtage, opbevare og bortskaffelse af medicin
Viden om risikosituationslægemidler
Viden om klinikstedet patientsikkerhedsprocedure indenfor medicinhåndtering
Reagere ved evt. anafylaksi og vise kendskab til proceduren
Overvejelser omkring samfundsrelevante af rapporteringspligten
Viden om regler for arbejdsmiljøet under medicinhåndteringen, f.eks. værnemidler, stillezone, kanylehåndtering mm.

Enhed for Klinisk Træning: Intravenøs administration og håndtering af komplikationer
På 6./7. semester er der et tilbud målrettet dig, som gerne vil træne kliniske færdigheder i i.v.-medicinhåndtering, sygepleje ved anafylaksi, samt observationer og pleje ved CVK. Der er et begrænset antal pladser, og tilmelding foregår efter ” først til mølle” princippet. 
Du aftaler deltagelse med din vejleder på dit kliniksted, og du kan finde mere information her:  
Enhed for Klinisk Træning 6./7. semester

Dokumentationsark 
Dokumentationsark på 6. semester indgår i 2. del af Logbog i medicinhåndtering. Arbejdet med dokumentationsark er et forudsætningskrav for at gå til prøve på 7. semester. På 6.semester skal du inden for de første 3-5 uger arbejde med ét dokumentationsark.
Du udvælger i samarbejde med den kliniske underviser/vejleder et patient-/borgerforløb, hvor du dispenserer og administrerer medicin samt observerer patient/borger

Du reflekterer individuelt eller i gruppe sammen med din kliniske underviser/vejleder. Derefter skriver du dine refleksioner i dokumentationsarket og beskriver, hvordan du kan bruge dem fremadrettet.

I dokumentationsarket for 6. semester finder du flere oplysninger om indholdet. 

Medicinaktivitet
- med fokus på klinisk lederskab og klinisk beslutningstagen

Du skal i løbet af 6. semester minimum én gang varetage klinisk beslutningstagen og klinisk lederskab i relation til en konkret medicinhåndteringssituation. Det anbefales, at aktiviteten ligger tidligt i forløbet; inden for de første 3-5 uger.

Du udvælger i samarbejde med den kliniske underviser/vejleder en patient/borger med kompleks medicinhåndtering. 

Du skal med den kliniske underviser/vejleder som observatør/vejleder, selvstændigt udføre:
Identifikation af patient/borger
Indsamling af viden om præparaterne enkeltvist og den samlede medicinliste
Dispensering og administration af medicin
Dokumentation
Inddrage og samarbejde med patienten/borgeren
Særlig opmærksomhed på og ageren på medicinfejl, cave, kontraindikationer, anafylaksi og fejl i ordinationer
Medicinhåndtering efter gældende lovgivning, retningslinjer og vejledninger
Handle etisk forsvarligt 


Medicinhåndteringsaktiviteten afsluttes samme dag med en faglig drøftelse (refleksion/feedback) mellem dig og den kliniske underviser/vejleder i umiddelbar forlængelse af medicinhåndteringen, hvor du kommer ind på: 
Farmakologi ift. egne patienters/borgeres fysiologi/patofysiologi
Medicinske præparaters virkninger, bivirkninger, interaktioner og kontraindikationer 
Relevante juridiske retningslinjer 
Eget ansvarsområde som sygeplejestuderende 
Refleksioner over: 
· inddragelsen og samarbejdet med patient/borger 
· samarbejde med tværprofessionelle samarbejdspartnere
· pædagogiske og kommunikative overvejelser 
Refleksioner over ordinationer der overstiger anbefalet dosis, cave, kontraindikationer eller anafylaksi samt handlemuligheder
Refleksion over etiske og juridiske dilemmaer
 
Du får feedback af den kliniske underviser/vejleder. 
 


Dokumentationsark – 6. semester
Tema: Selvstændig sygeplejepraksis

	Navn                                                                Studienummer                                                     Dato

	Med udgangspunkt i et patient-/borgerforløb analyserer og reflekterer du over medicinhåndtering.  Det danner grundlag for refleksionssamtalen med din kliniske underviser/vejleder. 
Det skriftlige omfang er max 7200 tegn inkl. mellemrum.  
Du udarbejder og uploader ét dokumentationsark på 6. semester. 

	Beskrivelse af en patient- /borger-
situation

Kort præsentation af patient/borger og det aktuelle sygdomsforløb med inddragelse af patientens/borgerens perspektiv.
	

	Patient/borgers aktuelle medicin

Du dispenserer og administrerer medicin hos en patient/borger, samt observerer patient/borger i relation til medicinhåndtering. 

Du indsætter en liste med alle de lægemidler, som patienten/borgeren får (vedlæg som bilag). Ud fra den samlede liste argumenterer du for udvælgelsen af de præparater, du analyserer ift. indikation, virkning, bivirkning, interaktion og evt. kontraindikationer samt cave set i sammenhæng med patientens/borgerens samlede medicin og aktuelle situation.
	







	Refleksion over medicinhåndtering i det udvalgte patient-/borgerforløb

Du reflekterer over klinisk beslutningstagen og klinisk lederskab i relation til medicinhåndtering. Udvælg de punkter der er relevant i patient-/borgerforløbet:
Risikosituationslægemidler
Anafylaksi
Rapporteringspligt
Egen og tværprofessionelle faggruppers ansvars- og kompetence områder
Modtagelse og bortskaffelse af medicin  
Arbejdsmiljø og hygiejne
	




	Litteratur

Hvilken litteratur har du anvendt?  Herunder kliniske retningslinjer, vejledninger, instrukser, politikker og faglige artikler
	

	Mundtlig refleksion med vejleder

Skriv væsentlige pointer ned fra refleksionen
Hvad har du lært i arbejdet med denne patient/borger og hvordan kan du bruge det fremadrettet?
	

	Dette dokumentationsark indgår i 2. del af Logbog i medicinhåndtering og er en del af forudsætningskravet på 7. semester.  Dokumentationsark lægges i praktikportalen.

7. semester – Tema: Selvstændig sygeplejepraksis 
På 7. semester er fokus rettet mod selvstændighed i dit kliniske lederskab i samspil med patienter, borgere og pårørende og i den konkrete praksis, du er en del af. Du skal med stigende selvstændighed udøve klinisk lederskab på baggrund af faglig dømmekraft, hvor du trækker på flere former for viden. I arbejdet med logbog i medicinhåndtering arbejder du særligt med følgende kompetencemål for læringsudbytte:
Kritisk vurdere og udøve medicinhåndtering, samt inden for en rammedelegering og altid sammen med en sygeplejerske, ordinerer medicin i stabile, akutte og komplekse pleje- og behandlingsforløb.

Du introduceres til og oplæres i det kliniske undervisningssteds medicineringsprocesser herunder:
Lovgivning, vejledninger og instrukser, herunder rammedelegation
Sundhedspædagogiske initiativer
Retningslinjer for stedets medicinhåndtering, uddelegering mm. 
Patientsikkerhed, arbejdsmiljø og hygiejne 
De på det kliniske uddannelsessted hyppigt anvendte lægemiddelshovedgrupper
Dispensering og administration af lægemidler, herunder s.c., i.m. og i.v.
Intravenøs administration og basal væsketerapi, hvis det indgår i sygeplejerskens normale arbejdsområde på det pågældende kliniske undervisningssted
Risikosituationslægemidler
Lægemiddelregning og medicinhåndtering som f.eks. op- og nedtrapning af dosis, p.n. medicin, infusionshastigheder, fortyndinger, dosering efter vægt og/eller legemsoverflade
Inddragelse af særlige patientgruppers perspektiv i medicinhåndtering

På dette semester udviser du klinisk lederskab i forhold til tidligere semesters refleksion over medicinhåndtering stadig under vejledning af den kliniske underviser/vejleder.

Forudsætningskrav
Ved afslutning af 7. semester skal du have opfyldt og dokumenteret 2. del af Logbog i medicinhåndtering for at kunne gå til prøve på 7. semester. 

Godkendelse af forudsætningskravet på 7. semester omfatter: 
Godkendt dokumentationsark for 5. semester, som uploades på Praktikportalen forud for første studiesamtale
Godkendte dokumentationsark for 6. semester
Godkendt praktisk gennemførelse af: Medicinaktivitet med fokus på klinisk beslutningstagen og klinisk lederskab for 6. semester
Godkendte dokumentationsark for 7. semester

Enhed for Klinisk Træning: Intravenøs administration og håndtering af komplikationer
På 6./7. semester er der et tilbud målrettet dig, som gerne vil træne kliniske færdigheder i i.v.-medicinhåndtering, sygepleje ved anafylaksi, samt observationer og pleje ved CVK. Der er et begrænset antal pladser, og tilmelding foregår efter ” først til mølle” princippet. 
Du aftaler deltagelse med din vejleder på dit kliniksted, og du kan finde mere information her:  
Enhed for Klinisk Træning 6./7. semester




Dokumentationsark 
Dokumentationsarket på 7. semester indgår i 2. del af Logbog i medicinhåndtering. Arbejdet med dokumentationsark er et forudsætningskrav for at gå til prøve på 7. semester. På 7.semester skal du arbejde med ét dokumentationsark.
Du udvælger i samarbejde med den kliniske underviser/vejleder en patient-/borgergruppe, hvor du har dispenseret og administreret medicin samt observeret patient/borger, og hvor du har undret dig eller bemærket en særlig indsats for medicinhåndteringen

Du reflekterer individuelt eller i gruppe sammen med din kliniske underviser/vejleder. Derefter skriver du dine refleksioner i dokumentationsarket og beskriver, hvordan du kan bruge dem fremadrettet.

I dokumentationsarket for 7. semester finder du flere oplysninger om indholdet. 


Dokumentationsark – 7. semester
Tema: Selvstændig sygeplejepraksis

	Navn                                                                Studienummer                                                     Dato

	Med udgangspunkt i en gruppe af patienter/borgere analyserer og reflekterer du over medicinhåndtering. Det danner grundlag for refleksionssamtalen med din kliniske underviser/vejleder. 
Det skriftlige omfang er max 7200 tegn inkl. mellemrum.  
Du udarbejder og uploader ét dokumentationsark på 7. semester. 

	Beskriv en gruppe af patienter/borgere fra din klinik, som har fælles udfordringer i forhold til medicinhåndtering
Eks. patienter/borgere med:
Diabetes
Manglende sygdomsindsigt
Demens
Dårlig økonomi

	

	Hvilken betydning får den valgte medicinudfordring for dine kliniske beslutninger og dit kliniske lederskab til den valgte gruppe patienter/borgere

Inddrag fx viden om: 
· Organisering af sygepleje og/ eller medicinområdet
· Rammedelegation
· Kliniske retningslinjer herunder lokale retningslinjer
· Egne og tværprofessionelle ansvarsområde 
· Delegering af medicin
· Dokumentation
· Patientsikkerhed
· Arbejdsmiljø
· Etiske dilemmaer
· Sundhedspædagogik
· Osv.

